16. 11. 91 De Europæiske Fællesskabers Tidende Nr. L 316/47 KOMMISSIONENS BESLUTNING af 5, november 1991 om ændring af beslutning 89/152/EØF om bemyndigelse af visse medlemsstater til at fastsætte undtagelser fra visse bestemmelser i Rådets direktiv 77/93/EØF for spisekartofler med oprindelse i Cuba (Kun de franske, nederlandske og tyske udgaver er autentiske) (91/593/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i medlemsstaterne af skadegørere på planter eller plante- produkter (!), senest ændret ved direktiv 91/27/EØF ?, særlig artikel 14, stk. 3, under henvisning til anmodning fra Belgien, Tyskland, Luxembourg og Nederlandene, og 4 ud fra følgende betragtninger : I henhold til direktiv 77/93/EØF må kartoffelknolde med oprindelse i Cuba principielt ikke føres ind i Fællesskabet på grund af risikoen for indslæbning af eksotiske kartof- felsygdomme, der er ukendte i Fællesskabet ; i henhold til artikel 14, stk. 3, i nævnte direktiv, kan der imidlertid fastsættes undtagelser fra denne regel, såfremt det godtgøres, at der ikke er nogen risiko for spredning af skadegørere ; der er tradition for tidlig dyrkning i Cuba af spisekartofler af læggekartofler leveret af medlemsstaterne ; en del af den tidlige forsyning med spisekartofler i Fællesskabet er sket ved indførsel af sådanne kartofler fra Cuba; ved beslutning 87/306/EØF (?), 88/223/EØF (?) og 89/152/ EØF (?) gav Rådet og Kommissionen bemyndigelse til at fastsætte sådanne undtagelser på særlige tekniske betin-  gelser for spisekartofler med oprindelse i Cuba; i henhold til beslutning 89/152/EØF udløber bemyndi- gelsen den 20. april 1991; de omstændigheder, der gør bemyndigelsen berettiget, gør sig stadig gældende ; bemyndigelsen bør derfor forlænges i endnu en periode ; de i denne beslutning fastsatte foranstaltninger er i over- ensstemmelse med udtalelse fra Den Stående Komité for Plantesundhed — VEDTAGET FØLGENDE BESLUTNING : Artikel 1 I beslutning 89/152/EØF foretages følgende ændringer : 1) i artikel 2, stk. 1, ændres »20. april 1991« til »30. april 1992« ; 2) i bilag II, 8, ændres »1989« til »1991«, Artikel 2 Denne beslutning er rettet til Kongeriget Belgien, Forbundsrepublikken — Tyskland, — Storhertugdømmet Luxembourg og Kongeriget Nederlandene. Udfærdiget i Bruxelles, den 5. november 1991. På Kommissionens vegne Ray MAC SHARRY Medlem af Kommissionen ()) EFT nr. L 26 af 31. 1. 1977, s. 20. () EFT nr. L 16 af 22. 1. 1991, s. 29. () EFT nr. L 153 af 13. 6. 1987, s. 41 () EFT nr. L 100 af 19. 4. 1988, s. 44. () EFT nr. L 59 af 2. 3. 1989, s. 29.